CELEX: 32016R0885
Language: lv
Date: 2016-06-03 00:00:00
Title: Komisijas Īstenošanas regula (ES) 2016/885 (2016. gada 3. jūnijs), ar ko attiecībā uz vielu “eprinomektīns” groza Regulu (ES) Nr. 37/2010 (Dokuments attiecas uz EEZ)

4.6.2016   
            
            
               LV
            
            
               Eiropas Savienības Oficiālais Vēstnesis
            
            
               L 148/1
            
         KOMISIJAS ĪSTENOŠANAS REGULA (ES) 2016/885
   (2016. gada 3. jūnijs),
   ar ko attiecībā uz vielu “eprinomektīns” groza Regulu (ES) Nr. 37/2010
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 6. maija Regulu (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (1), un jo īpaši tās 14. pantu saistībā ar 17. pantu,
   ņemot vērā Eiropas Zāļu aģentūras atzinumu, ko sagatavojusi Veterināro zāļu komiteja,
   tā kā:
   
               (1)
            
            
               Regulas (EK) Nr. 470/2009 17. pantā ir prasīts, ka tādu farmakoloģiski aktīvo vielu maksimāli pieļaujamo atlieku daudzumu (MRL), kas Savienībā paredzētas lietošanai veterinārajās zālēs produktīvajiem dzīvniekiem vai lopkopībā lietotos biocīdos, nosaka ar regulu.
            
         
               (2)
            
            
               Komisijas Regulas (ES) Nr. 37/2010 (2) pielikuma 1. tabulā ir iekļautas farmakoloģiski aktīvās vielas un to klasifikācija pēc MRL dzīvnieku izcelsmes pārtikas produktos.
            
         
               (3)
            
            
               Eprinomektīns jau ir iekļauts minētajā tabulā kā atļauta viela liellopu, aitu un kazu sugu muskuļos, taukos, aknās, nierēs un pienā. Pagaidu MRL daudzums šai vielai aitu un kazu sugām muskuļos, taukos, aknās, nierēs un pienā ir spēkā līdz 2016. gada 30. jūnijam.
            
         
               (4)
            
            
               Tika iesniegti papildu dati, un Veterināro zāļu komiteja pēc to novērtēšanas ieteica eprinomektīna pagaidu MRL aitu un kazu sugu dzīvniekiem noteikt par galīgu.
            
         
               (5)
            
            
               Saskaņā ar Regulas (EK) Nr. 470/2009 5. pantu Eiropas Zāļu aģentūrai (EMA) ir jāizskata iespēja izmantot kādai farmakoloģiski aktīvai vielai kādā konkrētā pārtikas produktā noteiktos MRL arī citam pārtikas produktam, kas iegūts no tās pašas sugas, vai iespēja kādai farmakoloģiski aktīvai vielai noteiktos MRL vienai vai vairākām sugām izmantot arī citām sugām.
            
         
               (6)
            
            
               
                  EMA uzskatīja, ka ir atbilstoši esošo ierakstu par eprinomektīna MRL ekstrapolēt uz visiem atgremotājiem.
            
         
               (7)
            
            
               Tādēļ Regula (ES) Nr. 37/2010 būtu attiecīgi jāgroza.
            
         
               (8)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (ES) Nr. 37/2010 pielikumu groza, kā noteikts šīs regulas pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 3. jūnijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 152, 16.6.2009., 11. lpp.
   
   
      (2)  Komisijas 2009. gada 22. decembra Regula (ES) Nr. 37/2010 par farmakoloģiski aktīvajām vielām un to klasifikāciju pēc to atlieku maksimāli pieļaujamā satura dzīvnieku izcelsmes pārtikas produktos (OV L 15, 20.1.2010., 1. lpp.).
   
      PIELIKUMS
      Regulas (ES) Nr. 37/2010 pielikuma 1. tabulā ierakstu par vielu “eprinomektīns” aizstāj ar šādu:
      
         
                     Farmakoloģiski aktīvā viela
                  
                  
                     Marķieratliekas
                  
                  
                     Dzīvnieku suga
                  
                  
                     MRL
                  
                  
                     Izmeklējamie audi
                  
                  
                     Citi noteikumi (saskaņā ar Regulas (EK) Nr. 470/2009 14. panta 7. punktu)
                  
                  
                     Terapeitiskā klasifikācija
                  
               
                     “Eprinomektīns
                  
                  
                     Eprinomektīns B1a
                  
                  
                     Visi atgremotāji
                  
                  
                     50 μg/kg
                     250 μg/kg
                     1 500  μg/kg
                     300 μg/kg
                     20 μg/kg
                  
                  
                     Muskuļi
                     Tauki
                     Aknas
                     Nieres
                     Piens
                  
                  
                     IERAKSTA NAV
                  
                  
                     Pretparazītu līdzekļi / līdzekļi pret endoparazītiem un ektoparazītiem”